|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ - ПРОГРАМА**  **ЗА ПОДДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА ОХРИД ЗА**  **2025 ГОДИНА** |
| **ПРЕДЛАГАЧ:** | Градоначалник на општина Охрид |
|  |  |
|  |  |
|  |  |
|  |  |
|  |  |
| **ОСНОВ ЗА ДОНЕСУВАЊЕ:** | член 36 од Законот за локална самоуправа (Сл.весник на РМ бр.5/02) и член 18 од Статутот на општина Охрид ((„Сл.гласник на општина Охрид“ бр.08/07, 01/08, 10/10, 05/11, 09/14, 14/14, 10/19 и 15/20) |
|  |  |
| **ПРЕТСТАВНИК:** | Ѓоко Апостолов |
|  |  |
|  |  |
|  |  |
| **ОБРАБОТУВАЧ:** | Стручна служба |
|  |  |
|  |  |
|  |  |
| **НАДЛЕЖНОСТ:** | Совет на општина Охрид |
|  |  |
|  |  |
|  |  |
|  |  |

Врзоснова на член 36 од Законот за локалната самоуправа („Сл.весник на РМ“ бр.5/02) и член 18 од Статутот на општина Охрид („Сл.гласник на општина Охрид“ бр.08/07, 01/08, 10/10, 05/11, 09/14, 14/14, 10/19 и 15/20), Советот на општина Охрид на седницата одржана на ден .12.2022 година, ја донесе следната:

**НАЦРТ - ПРОГРАМА**

**ЗА ПОДДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА ОХРИД ЗА**

**2025 ГОДИНА**

**Вовед**

Програмата за локален економски развој претставува дефиниран збир на проекти кои се планира да се реализираат во текот на 2025 година, и кон кои воглавно ќе бидат насочени активностите на Одделението за Локален економски развој. Реализацијата на оваа Програма ќе обезбеди континуиран одржлив развој на општината кој треба да го подобри нивото на животниот стандард на жителите на општина Охрид.

Програмата за поддршка на локалниот економски развој се изработува врз основа на надлежностите на Локалната Самоуправа кои произлегуваат од Законот за локална самоуправа и Статутот на Општина Охрид.

Процесот на планирање на програмата е врз основа на законските обврски на Општина Охрид во соработка и со непосредно учество на бизнис секторот, граѓанскиот сектор, месните заедници, асоцијасии и сл.

Цел на оваа програма е остварување на низа активности со цел создавање на услови за одржлив локален економски развој на Општина Охрид.

Со стратешко планирање на програмата за локален економски развој на Општина Охрид, локалната заедница врши конкретен чекор за реализација на ефектите од децентрализацијата како политички процес и јакнење на демократските односи, а посебно демократското вклучување на граѓаните во процесот на одлучување со што Општина Охрид остварува чекор напред во приближување кон европските стандарди и главните цели на Европската Унија со цел подобрување на локалниот развој.

Се предлагаат мерки и активности за подобрување на локалната економска политика како и поттикнување на развојот на малите и средни претпријатија и претприемништво.

Воедно одделението во согласност со законските обврски во областите на занаетчиството, угостителството и трговијата, ја координира својата работа со другите сектори во рамките на администрацијата на општина Охрид и врши други работи кои ќе му бидат определени.

Се планирааат и предлагаат мерки и активности во соработка со другите сектори во рамки на администрацијата на општина Охрид за развојни и структурни приорите на ниво на градот, иницира проекти што ќе се предложат за подршка од меѓународни, странски и домашни инвеститори.

Активностите во оваа програма се креирани согласно потребите на локалното население детектирани при изработката на стратешките документи, Стратегијата за развој на туризам и Стратегијата за рурален развој.

Програмата за поддршка на локалниот економски развој на општина Охрид за 2025 година ќе се реализира преку Секторот за локален економски развој и Одделението за локален економски развој, согласно своите надлежности и задолженија во следните главни насоки на дејствување:

1. ПОДОБРУВАЊЕ НА ЕКОНОМСКАТА КОНКУРЕНТНОСТ НА ОХРИД И РАЦИОНАЛНА УПОТРЕБА НА РЕСУРСИ ПРЕКУ ПАРТИЦИПАТИВНО УЧЕСТВО НА ЗАЕДНИЦАТА
2. ОХРИД – ПАМЕТЕН И ЗЕЛЕН ГРАД / SMART AND GREEN CITY
3. РАЗВОЈ НА РУРАЛНИТЕ СРЕДИНИ
4. ПОДГОТОВКА НА ПРОЕКТИ И ПРОЕКТНО УПРАВУВАЊЕ

**ИЗВОРИ НА ФИНАНСИРАЊЕ НА ПРОГРАМАТА ЗА 2025 ГОДИНА**

За реализација на Програмата за 2025 во износ од  **9.000.000,00 ден** ќе бидат обезбедени средства од следниве приходи:

|  |  |  |
| --- | --- | --- |
| 1 | Буџетот на Општина Охрид | **8.570.000,00 ден** |
| 2 | Приходи по други основи - донации | **430.000,00 ден** |
|  | Вкупно | **9.000.000,00 ден** |

1. **ПОДОБРУВАЊЕ НА ЕКОНОМСКАТА КОНКУРЕНТНОСТ НА ОХРИД И РАЦИОНАЛНА УПОТРЕБА НА РЕСУРСИ ПРЕКУ ПАРТИЦИПАТИВНО УЧЕСТВО НА ЗАЕДНИЦАТА**

Активностите кои се предвидени во овој дел од програмата се насочени кон подобрување на економската клима во градот, но воедно и еден од најсуштинските за привлекување на директни инвестиции, а со тоа и отварање на нови работни места. Економското зајакнување на градот е една од целите кои треба да се постигнат со реализацијата на предвидените активности. Токму затоа дел од активностите за зајакнување на локалниот економски развој предвидуваат воспоставување соработки и партнерства, зголемени можности за подобрување на пристапот до пристојно вработување и зголемување на приходите за различните категории на граѓани, пристап до подобрена едукација и вештини во секторите и сл.

* 1. **Имплементација на лидер пристапот во општина Охрид**

Во рамки на оваа активност предвидено е формирање и регистрација на локална акциона група согласно постојната законска регулатива. ЛИДЕР програмата е во функција на локалните чинители и на развојот на руралните средини. Станува збор за исклучително важна програма од особеното значење на руралниот развој, како клучен фактор за зачувување на населението во местата на нивно живеење. За тоа е неопходна континуирана синергична активност на сите локални чинители, помогнати од надлежните државни органи и подржани од локалната самоуправа. ЛИДЕР моделот, кој веќе 20 години функционира во ЕУ, а има мултисекторски пристап е (кратенка од француски јазик која означува – поврзување меѓу развојните активности и руралната економија). Станува збор за едно од успешните достигнувања на ЕУ, кое досега поминало низ четири фази, а од 2007 година претставува инструмент на заедничката политика и стратегија на ЕУ, која е интегрирана во националните и локалните програми за развој на земјоделството во земјите членки. Со овој пристап се потикнуваат руралните средини да ги користат своите ресурси за обезбедување на одржлив развој, кој се справува со општествените, економските и еколошките предизвици. Тоа е концепт кој влијае на промена на менаталитетот на сите релевантни фактори во руралните средини. Тоа се промени во смисла на обедиент заеднички пристап во решавањето на конкретните проблем.

**Предвиден буџет 300.000,00 ден**

* 1. **Изработка на проектно-техничка документација**

Согласно расположливите средства и извршената анализа за потребите од проектно техничка документација листата на објекти и локации за кои ќе се изработува документацијата ќе биде дополнително утврдена. Врз основа на досегашните анализи планирано е изработка на идејно решение и основен проект за кантина лоцирана на просторот кај поранешната Касарна, потоа обезбедување на проектно техничка документација за реконструкција на ТЦ Амам итн.

**Предвиден буџет 2.000.000,00 ден**

* 1. **Активни мерки за подобрување на конкурентноста на пазарот на труд на Општина Охрид**

Со оваа активност е предвидено одржување на серија на стручни обуки кои ќе се реализираат во соработка со соодветни институции и работодавачи, со цел стимулирање на социјалната интеграција, намалување на невработеноста и зголемување на нивната конкурентност при вработување и стекнување на нови вештини. Oпштина Охрид предвидува субвенционирање на обуки за прекфалицијација и докфалификација на лица од различни возрасни групи кои сакаат да стекнат вештини и квалификации кои се потребни на пазарот на трудот. Изборот на струките за кои ќе се врши прекфалификација и докфалификација се прави врз основа наспроведени анкетни истражувања за потребите на охридското стопанство. Обуките ќе се спроведуваат во различни сегменти согласно потребите на пазарот.

**Предвиден буџет за 1.3**   **600.000,00 ден**

* 1. **Активности за поддршка на женско претприемништво во општина Охрид**

Реализација на активности согласно усвоената Стратегија за поддршка на женското претприемништво во општина Охрид.

Овие активности се во насока на подобрување на квалитетот на живеењето на жените во општина Охрид и истите имаат **родово сензитивен** карактер. Активностите ќе бидат насочени кон подигнување на степенот на вештини за деловно планирање/претприемништво кај жените од општина Охрид кои сакаат да отпочнат свој сопствен бизнис или веќе водат свој бизнис.

**Предвиден буџет за 1.4 200.000,00 ден**

* 1. **Субвенционирање на регистрирани занаетчии**

Право на користење на субвенција ќе имаат веќе регистрираните занаетчии согласно Законот за вршење на занаетчиска дејност. Условите за користење на субвенции ќе бидат дефинирани преку посебен правилник.

Ќе се субвенционираат дефицитарни занаети и занаети кои бележат намалување на активностите во континуитет, со цел развој промоција, поддршка и унапредување на занаетчиството и занаетчиските производи и услуги и останати активности од значење за градот.

**Предвиден буџет 300.000,00 ден**

**Вкупно предвиден буџет за I: 3.400.000,00 ден**

1. **ОХРИД – ПАМЕТЕН И ЗЕЛЕН ГРАД / SMART AND GREEN CITY**
   1. **Воведување на смарт јавни услуги**

Оваа активност предвидува дигитализација на одредени општински јавни услуги. За истата се изработува студија за оправданост, по што ќе се дефинира кои активности ќе бидат во прва фаза за имплементација.

**Предвиден буџет 1.800.000,00 ден**

* 1. **Финансиска поддршка за стартап компании**

Активноста предвидува исбор на најдобро решение за изработка на софтверска апликација од страна на охридски Стартап компании.

**Предвиден буџет 1.000.000,00 ден.**

**Вкупно предвиден буџет за II: 2.800.000,00 ден**

1. **РАЗВОЈ НА РУРАЛНИТЕ СРЕДИНИ**

Операционализација и спроведување на целите и приоритетите од Стратегија за рурален развој со директно вклучување во процесот на имплементација на микрозаедниците преку финансирање на локални микропроекти за потикнување на локалниот економски развој.

* 1. **Финансирање на Микропроекти согласно целите и приоритетите од Стратегија за рурален развој**

Операционализација и спроведување на целите и приоритетите од Стратегија за рурален развој со директно вклучување во процесот на имплементација на микрозаедниците преку финансирање на локални микропроекти за потикнување на локалниот економски развој.

Ваквата форма на стимулирање на партиципативноста на локалното население претставува ефикасна форма на финансиска поддршка на микрозаедниците во партнерство со граѓанските здруженија за решавање на мали инфраструктурни проблеми и реализација на развојни идеи. Реализацијата на оваа активност ќе се одвива исклучиво со поддршка на месните заедници. Активноста ќе се реализира со објавување на јавен повик, со дефинирани области на интервенција, Вид на програми/проекти што ќе бидат поддржани, прифатливи и неприфатливи активности и трошоци и минимални капацитети и искуства кои ќе треба да ги задоволат потенцијалните апликанти.

**Предвиден буџет 1.500.000,00 ден**

**3.2 Тековни активности на мобилната канцеларија во рамките на локалната самоуправа.**

Оваа активност предвидува давање стручни совети од областа на земјоделието. Во склоп на оваа активност формирана е комисија за развој и подобрување на условите во земјоделството.

**Предвиден буџет 0,00 ден.**

**Вкупно предвиден буџет за III: 1.500.000,00 ден**

1. **ПОДГОТОВКА НА ПРОЕКТИ И ПРОЕКТНО УПРАВУВАЊЕ**

Една од круцијалните активности на Одделението за локален економски развој, претставува подготовка, аплицирање и имплементација на проекти во најразлични области, финансирани од домашни и меѓународни донатори, програми, фондации, амбасади и сл. Процесот на имплементација на проектите претставува сложена активност која бара прецизно планирање и реализација како на проектните активности, така и на предвидениот проектен буџет.

Според утврдените правила за апликација за одредени проекти, во зависност од донаторот, покрај обезбедената донација предвидена во проектот, како неопходност се наметнува потребата од обезбедување на средства за сопствено учество кои мора да се запазат како прв услов за аплицирање за одреден проект. Секој донатор определува посебни услови кои локалната самоуправа треба да ги обезбеди како составен дел.

* 1. **Средства за сопствено учество во имплеметација на проекти**

Според утврдените правила за апликација за одредени проекти, во зависност од донаторот како неопходност се наметнува потребата од обезбедување на средства за сопствено учество кои мора да се запазат како прв услов за аплицирање за одреден проект. Во оваа програмска активност е предвидено сопствено учество во општински, регионални, национални и меѓународни проекти. Од позначајните планирано е партиципација односно сопствено учество на Општина Охрид за аплицирање и реализација на **меѓународни проекти со посебен акцент за ИПА фондовите**, како и зедничко учество во аплицирање и реализација на проекти со други општини од Република Македонија во рамки на Програмите на различни донатори, меѓународни асоцијации, фондови, амбасади и други, за **меѓуопштинска соработка** и **микрорегионални проекти,** како и партиципација односно сопствено учество на Општина Охрид за аплицирање и реализација на **регионални проекти** во рамките на Југозападниот плански регион согласно Законот за рамномерен регионален развој и Годишната програма за финансирање на регионални проекти на Бирото за регионален развој и проектите со средства од Агенцијата за рурален развој и други агенции, вклучувајќи и средства наменети за членарина, партиципација за реализација на одобрени проекти кон Центарот за развој на југозападен плански регион и останати институции и организации.

**Предвиден буџет 870.000,00 ден**

* 1. **Средства од аплицирани и одобрени проекти**

Во оваа програмска ставка се предвидени реализација на активности кои се во насока на развој на туризмот, а претставуваат активности кои ќе се реализираат во рамки на проекти финансирани од домашни и меѓународни донатори.

Во рамки на програмата EU for municipalities, аплициран и одобрен е проектот „Roads Not Taken: Municipality of Ohrid Going Green, Smart, Innovative (OHRID GO)*”* кој отпочна со реализација на 01.12.2021 година. Проектот е во партнерство со Stellar Solutions од Скопје, и општина Воден, Грција. Вкупен буџет на проектот е 716.724,88 еур, и завршува во февруари 2025. За 2025 е предвидена исплата на ревизор.

**Предвиден буџет 430.000,00 ден**

**Вкупно планиран буџет за IV: 1.300.000,00ден**

**ВКУПЕН БУЏЕТ ЗА 2025: 8.700.000,00 ден**

Рекапитулар

|  |  |  |  |  |
| --- | --- | --- | --- | --- |
| **Г1 ПРОГРАМА ЗА ПОДРШКА НА ЛОКАЛНИОТ ЕКОНОМСКИ РАЗВОЈ НА ОПШТИНА ОХРИД ЗА 2025 година** | | | | |
| **Бр.** | **Активност** | **Средства од буџет** | **Средства од донации** | **ВКУПНО** |
| **I** | **ПОДОБРУВАЊЕ НА ЕКОНОМСКАТА КОНКУРЕНТНОСТ НА ОХРИД И РАЦИОНАЛНА УПОТРЕБА НА РЕСУРСИ ПРЕКУ ПАРТИЦИПАТИВНО УЧЕСТВО НА ЗАЕДНИЦАТА** | | | |
| 1.1. | Имплементација на лидер пристапот во општина Охрид | 300.000,00 | / | 300.000,00 |
| 1.2. | Изработка на проектно-техничка документација | 2.000.000,00 |  | 2.000.000,00 |
| 1.3. | Активни мерки за подобрување на конкурентноста на пазарот на труд | 600.000,00 | / | 600.000,00 |
| 1.4. | Активности за поддршка на женско претприемништво во општина Охрид | 200.000,00 | / | 200.000,00 |
| 1.5 | Субвенционирање на занаетчиски дејности | 300.000,00 | / | 300.000,00 |
| **Вкупно 1** | | **3.400.000,00** |  | **3.400.000,00** |  | **510.000,00** |
| **II** | **ОХРИД – ПАМЕТЕН И ЗЕЛЕН ГРАД / SMART AND GREEN CITY** | | | |
| 2.1. | Воведување на смарт јавни услуги | 1.800.000,00 | / | 1.800.000,00 |
| 2.2. | **Финансиска поддршка за стартап компании** | 1.000.000,00 |  | 1.000.000,00 |
|  | **Вкупно 2** | **2.800.000,00** | **/** | **2.800.000,00** |
| **III** | **РАЗВОЈ НА РУРАЛНИТЕ СРЕДИНИ** | | | |
| 3.1. | Финансирање на Микропроекти согласно целите и приоритетите од Стратегија за рурален развој | 1.500.000,00 | / | 1.500.000,00 |
| 3.2. | Тековни активности на мобилната канцеларија во рамките на ло­калната самоуправа | 0,00 | / | 0,00 |
| **Вкупно 3** | | **1.500.000,00** |  | **1.500.000,00** |
| **IV** | **ПОДГОТОВКА НА ПРОЕКТИ И ПРОЕКТНО УПРАВУВАЊЕ** | | | |
| 4.1. | Средства за сопствено учество во имплеметација на проекти | 870.000,00 |  | 870.000,00 |
| 4.2. | Средства од аплицирани и одобрени проекти | / | 430.000,00 | 430.000,00 |
| **Вкупно 4** | | **870.000,00** | **430.000,00** | **1.300.000,00** |
| **Вкупно за 2025** | | **8.570.000,00** | **430.000,00** | **9.000.000,00** |