|  |  |
| --- | --- |
| **НАСЛОВ НА МАТЕРИЈАЛОТ:** | **НАЦРТ-ПРОГРАМА НА ТЕРИТОРИЈАЛНАТА ПРОТИВПОЖАРНА ЕДИНИЦА НА ОПШТИНА ОХРИД ЗА 2025 ГОДИНА** |
| **ПРЕДЛАГАЧ:** | Градоначалник на Општина Охрид |
|  |  |
|  |  |
| **ОСНОВА ЗА ДОНЕСУВАЊЕ:** | Член 36 од Законот за локалната самоуправа („Сл.весник на РМ“ бр.5/02) и Член 18 од Статутот на општина Охрид („Сл. гласник на општина Охрид“ бр.8/07, 01/08, 10/10, 05/11, 09/14, 14/14, 10/19 и 15/20) |
|  |  |
| **ПРЕТСТАВНИК:** | Борко Јанкулоски |
| **ОБРАБОТУВАЧ:** | Стручна служба |
|  |  |
| **НАДЛЕЖНОСТ:** | Совет на општина Охрид |

**НАЦРТ ПРОГРАМА**

**за финансиските потреби на ТППЕ Охрид**

**за 2025 година**

***Вовед***

*Пожарникарството е работа чие трајно и непречено извршување го обезбедува Републиката и Општините во согласност со закон. Пожарникарството е работа од стручен и хуманитарен карактер од јавен интерес, односно пожарникарството е дел од единствениот систем за заштита во Републиката.*

*Територијалната противпожарна единица - Охрид,освен што дејствува во Општина Охрид и во Општина Дебрца, дејствува и како Републичка единица поради оперативно делување при гаснењето на големи пожари и останати елементарни непогоди на целата територија на Република Македонија.*

***Основна Цел***

*Основна цел на Програмата е заштита на Пожарникарите од професионални ризици, обезбедување на лична и техничка опрема за непречено извршување на секојдневните активности, и обезбедување на тековни средства за нормално функционирање на единицата.*

***Генерална Цел***

*Генерална цел на Програмата е зголемување на ефикасноста во гаснењето на пожари, спасувањето на животот на граѓаните и заштитата на имотот загрозени од пожари и експлозии, укажување на техничка помош при незгоди и опасни ситуации, како и извршување на други работи при несреќи и непогоди.*

***Финансирање***

*Согласно Законот за Пожарникарство , средствата за финансирање на Територијалните противпожарни единици и организациите на гаснењето на пожарите се обезбедуваат од:*

*-Буџетот на Република Македонија;*

*-Буџетот на Општината;*

*-12% од наплатените премии за осигурување на имот од пожар;*

*-2% од наплатени премии за осигурување на моторни возила ( Каско ) и осигурување од одговорност од употреба на моторно возило;*

*-средствата од наплатени парични казни за сторени прекршоци од областа на заштитата од пожари и експлозии;*

*-доброволни прилози и други средства од осигурителни друштва, фондации, правни и физички лица, наменети за унапредување на заштитата од пожари;*

*-приходи од сопствени извори за извршени услуги согласно членот 5 став (2) од Законот за Пожарникарство;*

1. ***Комунални услуги,греење,комуникација,транспорт,хигиенски материјали, канцелариски и административни материјали и друго***

*1.1 Набавка на гориво за противпожарни возила и останати агрегати и моторни пумпи****.***

*- Поради непречено функционирање на возниот парк на ТППЕ и целокупната моторна опрема со која располага единицата потребно е да се обезбедат следните средства.*

***Потребни средства* 500.000,оо ден**

*1.2 Регистрација на противпожарни возила*

- Согласно законските прописи и противпожарните возила подлежат на вршење на едногодишни или периодични технички прегледи. Поради тоа потребно е да се обезбедат следните средства.

***Потребни средства* 120.000,оо ден**

1.3 Хигиенски Материјали

*- За нормално функционирање и одржување на хигиената во ТППЕ – Охрид, потребно е да се одобрат наведените средства за набавка на сите видови на хигиенски материјали за таа намена.*

***Потребни средства* 60.000,оо ден**

*1.4 Канцелариски и административни трошоци*

*-За нормално извршување на административните работи, и евиденција на сите настани во текот на годината, во ТППЕ – Охрид се користат книги за дежурства, книги за евиденција на пожари / технички интервенции, пријави за пожар ,листи за известување од пожар,компјутерски материјали,канцелариски прибор и сл., потребно е да се обезбедат наведените средства.*

***Потребни средства* 60.000,оо ден**

1. ***Поправки и Тековно одржување***

*2.1 Поправка,сервис и гуми за противпожарни возила*

*-Со оглед на итноста на интервенциите кои се извршуваат, староста на противпожарните возила и сл., возилата мора да бидат во исправна состојба и функција за секојдневна употреба во секој момент при појава на пожар, технички или останати други интервенции,потребно е да се обезбедат наведените средства.*

***Потребни* *средства* 900.000,оо ден**

*2.2 Полнење, испитување и сервисирање на противпожарни апарати*

*-Со оглед на тоа што противпожарните апарати често се користат при гаснење на почетни пожари, и истите задолжително мора да се сервисираат се со цел за понатамошна употреба, потребно е да се обезбедат наведените средства.*

***Потребни средства* 150.000,оо ден**

* 1. *Поправка и тековно одржување на објектот на ТППЕ – Охрид*

*- Заради нормално и непречено одржување на објектот на ТППЕ во исправна и функционална состојба ( санирање на дефекти ) , потребно е да се обезбедат следните средства.*

***Потребни средства* 60.000,оо ден**

1. ***Материјали и ситен инвертар***

*3.1 Заштитна лична опрема за пожарникарите*

*-Работна секојдневна униформа. ( Согласно правилникот за видот и изгледот на униформата (С.Весник на Р.М. бр. 166/2019), (С.Весник на Р.М. бр. 141/2020), и правилник за изменување на правилникот за видот и изгледот на униформата,видот на заштитната опрема и начинот на проверка и испитување на нејзината исправност ( С.Весник на Р.М бр 250/2020 ), потребно е да се обезбедат следните средства.*

***Потребни средства* 2.000.000,оо ден**

**-***Заштитни комплети за интервенции во урбана/планинска средина . Од голема нужност е набавката на заштитни комплети за пожарникарите ( интервентни одела,интервентни шлемови,интервенти подкапи,маски за шумски пожари, специјализирани кондури за шумски пожари,и истите треба да се набават Согласно правилникот за видот и изгледот на униформата (С.Весник на Р.М. бр. 166/2019), (С.Весник на Р.М. бр. 141/2020), и правилник за изменување на правилникот за видот и изгледот на униформата,видот на заштитната опрема и начинот на проверка и испитување на нејзината исправност ( С.Весник на Р.М бр 250/2020 ), а за истото потребно е да се обезбедат следните средства.*

***Потребни средства* 5.000.000,оо ден**

***4.Договорни услуги***

*4.1 Колективно осигурување на вработените во ТППЕ – Охрид*

*-Согласно Законот за пожарникарство,член 17 , пожарникарите во противпожарните едници имаат дополнително осигурување во случај на повреди или смрт.*

***Потребни средства* 150.000,оо ден**

***5.Капитални расходи***

*5.1 Набавка на Колективна противпожарна опрема,арматура и средства за гаснење на пожари*

*-Заради професионално и навремено извршување на сите типови на интервенции кои ТППЕ – Охрид ги извршува потребно е да се набави одредена техничка опрема која е од исклучителна важност за нормално фунцкионирање на службата ( Еко пенило, турбо млазници,црева,грбни прскалки,моторни пили,маски за дишни апарати и сл. )*

***Потребни средства* 1.000.000,оо ден**

|  |  |
| --- | --- |
| **Бр.** | ***Финансиски потреби на ТППЕ - Охрид*** |
| 1. | ***Комунални услуги, греење, комуникација, транспорт, хигиенски материјали, канцелариски и административни материјали и друго.***  1.1 Набавка на гориво за противпожарни возила и останати пп пумпи и агрегати ... 500.000,оо ден  1.2 Регистрација на противпожарни возила ... 120.000,оо денари  1.3 Хигиенски материјали ... 60.000,оо денари  1.4 Канцелариски и административни трошоци ... 60.000,оо денари  **Вк 740.000,оо денари** |
| 2. | ***Поправки и Тековно одржување***  2.1 Поправка,сервис и гуми на противпожарни возила ... 900.000,оо денари  2.2 Полнење и сервисирање на противпожарни апарати за гасење ... 150.000,оо денари  2.3 Поправка и тековно одржување на објектот на ТППЕ – Охрид ... 60.000,оо денари  **Вк 1.110.000 ,оо денари** |
| 3 | ***Материјали и ситен инвертар***  3.1 Заштитна лична опрема за пожарникарите  -Работна секојдневна униформа ... 2.000.000,оо денари  -Заштитни комплети за интервенции ... 5.000.000,оо денари  **Вк 7.000.000 ,оо денари** |
| 4. | ***Договорни услуги***  4.1 Колективно осигурување на вработените во ТППЕ – Охрид ... 150.000,оо денари  **Вк 150.000,оо денари** |
| 5. | **Капитални расходи**  5.1 Набавка на колективна противпожарна опрема,арматура и средства за гаснење ... 1.000.000,оо денари  **Вк 1.000.000 ,оо денари** |
| **Вкупен буџет за потребите на ТППЕ – Охрид за 2025 година изнесува**  **Вк 10.000.000 ,оо денари** | |

***ТППЕ – Охрид***

***Командир***

***Борко Јанкулоски***