**ОПШТИНА ОХРИД**

**Сектор за јавни дејности**



**ПРЕДЛОГ НАЦРТ- ПРОГРАМА**

**Млади и невладини организации за**

**2025 година**

***Воведни напомени***

Општина Охрид ја препознава улогата на младите во развојот на општествените, демокаратски процеси, па затоа дава постојана систематизирана поддршка со цел нивно поголемо, активно вклучување во општествените процеси, а со самото тоа и развојот на градот. Програмата за млади и невладини организации претставува дополнителна алатка за вклучување на младите во сите активности на локално ниво и истата служи како водич и гаранција за успешна и просперитетна локална заедница.

Освен тоа за општина Охрид од клучна важност е и граѓанскиот сектор и неговата улога во развојот на општеството. Целта на општината е да обезбеди поголема вклученост и на граѓанскиот сектор во процесот на креирање на политики со што би се постигнал развој на градот, а притоа би се подобрил и животот во заедницата. Со спроведувањето на програмата се воспоставува партнерски однос меѓу општина Охрид и граѓанските организации, онаму каде што општината има потреба од одредена задача, а тие можат да одговорат на истата. Се разбира, општина Охрид ја почитува независноста на граѓанските организации, како и нивната слобода при креирањето и спроведувањето на сопствените политики.

Од сето ова произлегува основната функција на одделението за млади и невладини организации при општина Охрид- да претставува мост на поврзување помеѓу младите, невладините организации и општината. Задачата на вработените во одделението за млади и невладини организации, водејќи се според оваа програма, е овозможување услови за подобра положба на младите во општеството, нивно учество во креирањето на младинските политики кои се важни за развојот на градот, формирање на работни групи по области и приоритети за потемелно и поефикасно истражување на потребите на младите, организирање на трибини, дебати, фокус групи, консултации, семинари и конференции, континуирани средби со претставниците на граѓaнскиот сектор и останати активности кои произлегуваат од делокругот на работните активности на ова одделение.

**ПОДДРШКА НА МЛАДИ И МЛАДИНСКИ ПОЛИТИКИ**

***1. Проект: МЛАДИНСКИ ЦЕНТАР ОХРИД***

Младинскиот центар претставува еден од основните сервиси за младите со чие функционирање каде ќе се подготвуваат и спроведуваат програми кои ќе ја подобруваат б лагосостојбата на младите, развојот на личниот, социјален и професионален живот на младите, информации од важен интерес за младите и други апекти од животот на младите. Отворањето младински центри произлегува од член 22 од Законот за младинско учество и младински политики донесен во јануари 2020 година.

Врз таа основа а спрема член 36 од Законот за локалната самоуправа („Службен весник на РМ“ бр.5/02), член 18 став 1 точка 10, како и член 114 и 115 од Статутот на општина Охрид („Службен гласник на општина Охрид“ бр.8/07, 01/08, 10/10, 05/11, 09/14, 14/14 и 15/20), а во врска со член 22 од Законот за младинско учество и младински политики („Сл.Весник на РМ“ бр.10/20), како и Правилник за стандарди за квалитет на младинските центри бр. 12-923/1 од 07.04.2021 година, донесен од страна на Агенцијата за млади и спорт Советот на општина Охрид на седницата оддржана на ден 11.2021 година донесе одлука за отстапување на времено користење и спроведување постапка за формирање на Младински Центар Охрид.Воедно по претходно објавен јавен повик бр.09- 433/2 oд 13.01.2022 за избор на младинска организација или организација на млади која ќе раководи со младинскиот центар – Охрид Општина Охрид донесе решение со кое **Коалиција на младински организации СЕГА** од Прилеп се избира за оператор на Младински Центар Охрид.Во рамките на истиот по претходно објавен оглас на Коалиција на младински организцаии СЕГА вработени се три лица од кои еден раководител и двајца младински работници.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Предвидени средства за трансфер до Коалиција на младински организации СЕГА, која го координира Младинскиот центар Охрид | 2.840.794,00 |
| ***Вкупно*** | **2.840.794,00 *денари*** |

*Во прилог Ви ја доставуваме програматата на* ***МЛАДИНСКИ ЦЕНТАР ОХРИД*** *и предлог буџет*

****

ПРЕДЛОГ НАЦРТ ГОДИШНА ПРОГРАМА ЗА МЛАДИ И НВО

НА МЛАДИНСКИ ЦЕНТАР ОХРИД ЗА 2025 ГОДИНА

КОАЛИЦИЈА НА МЛАДИНСКИ ОРГАНИЗАЦИИ СЕГА

[ПРОГРАМА ЗА РАБОТА НА МЛАДИНСКИ ЦЕНТАР ОХРИД ЗА 2025 ГОДИНА](#_Toc118218136)

[Работен Пакет 1: Координација и раководење со проектот 3](#_Toc118218143)

[*Координативни состаноци 3*](#_Toc118218144)

[*Обезбедување на техничка и логистичка поддршка за програмски активности 3*](#_Toc118218147)

[*Известување 3*](#_Toc118218150)

[*Дисеминација и видливост 4*](#_Toc118218152)

# [Работен пакет 2: Јакнење](#_Toc118218154) [СОДРЖИНА](#_Toc118218154)

[на капацитети на младинските работници 4](#_Toc118218154)

[*Интерна Обука за јакнење на капацитетите на младинските работници 4*](#_Toc118218155)

[Работен пакет 3: Промоција на работата на МЦО 5](#_Toc118218157)

[*Креирање на промотивен материјал 5*](#_Toc118218158)

[*Организирање на ИНФО ДЕНОВИ за промоција на Младински Центар Охрид 5*](#_Toc118218161)

[*Промоција на МЦО на социјалните мрежи 5*](#_Toc118218163)

[Работен пакет 4: Програмски Активности на Младински Центар Охрид 5](#_Toc118218165)

[*Програма: Младинско Учество 5*](#_Toc118218166)

[*Програма: Младинско Информирање 6*](#_Toc118218173)

[*Програма: Вработување и претприемништво 7*](#_Toc118218176)

[*Програма: Култура 7*](#_Toc118218181)

[*Програма: Неформално Образование 8*](#_Toc118218187)

[*Други услуги за млади, младински организации и организации за млади 9*](#_Toc118218193)

[Работен пакет 5: Соработка со локални актери 9](#_Toc118218195)

[Соработка со училишта 9](#_Toc118218196)

[*Состаноци со локални младински организации 9*](#_Toc118218198)

[*Состаноци со претставници на локалните власти 10*](#_Toc118218200)

Денови на младински центри *11*

ПРОГРАМА ЗА РАБОТА НА МЛАДИНСКИ ЦЕНТАР ОХРИД ЗА 2025 ГОДИНА

Младинскиот центар во Охрид е место каде ќе се подготвуваат и спроведуваат програми кои ќе ја подобруваат благосостојбата на младите, развојот на личниот, социјалниот и професионалниот живот на младите, информации од важен интерес за младите и други аспекти од животот на младите, согласно член 22 од Законот за младинско учество и младински политики.

Целта на постоењето на младинскиот центар Охрид е да се обезбеди соодветен и безбеден простор каде ќе се спроведува системска поддршка на личниот развој на младите луѓе и нивното активно вклучување во животот во заедницата преку:

* неформално образование: обучување и подучување на млади;
* информирање, менторство, подучување и советување;
* информално искуствено учење кое се случува во слободно време низ учество во забавни и волонтерски активности организирани за и од млади.

Младинскиот центар и оваа година ќе биде отворен секој работен ден и ќе биде достапен за младите најмалку 40 часа, распоредени во најмалку 5 дена неделно. Во овој период младите можат да доаѓаат во Центарот, да учествуваат во програмските активности и да ги користат постојаните услуги или пак да се самоорганизираат, дружат и да ги користат достапните ресурси со поддршка на младинските работници од Центарот.

# Работен Пакет 1: Координација и раководење со проектот

## Координативни состаноци

Проектниот тим кој го сочинуваат Раководител на програми, Координатор на МЦО и Финансиски Менаџер од Коалиција СЕГА како и Раководител и 2 младински работници од МЦО ќе организираат редовни месечни состаноци за координација на програмските активности на Младински Центар Охрид. На состаноците ќе учествува и Извршниот директор, а по потреба ќе се вклучат и други членови од персоналот на СЕГА.

На првиот иницијален состанок во јануари 2025 година, проектниот тим ќе подготви оперативен план за спроведување на активностите за 2025 година и ќе дефинира индикатори за успех. На иницијалниот состанок, проектниот тим ќе креира Календар за одбележување на позначајни интернационални денови во годината кои се од интерес на младите.

## Обезбедување на техничка и логистичка поддршка за програмски активности

Проектниот тим ќе биде задолжен за целосна техничка и логистичка поддршка за сите настани предвидени со програмата на МЦО. Тој ќе биде задолжен за обезбедување на простор за одржување на настаните и состаноците, набавка на материјали и технички материјали, како и обезбедување на храна и освежување.

Тековно ќе се развиваат и дополнуваат сите неопходни процедури за работа кои ќе овозможат непречено функционирање на Младинскиот Центар Охрид.

## Известување

Младинските работници се одговорни за документирање на спроведените активности според претходно утврдени правила од страна на Коалиција СЕГА. Раководителот на МЦО е одговорен на месечна основа да ја прибере и документира целосната административна документација од спроведените активности и ја испраќа до Проектниот координатор во форма на месечен извештај. Проектниот координатор и раководителот се задолжени за известување и комуникација со Општина Охрид. Финансискиот менаџер е задолжен за реализација на сите плаќања предвидени со буџетот на Младинскиот Центар Охрид, во согласност со финансиските процедури на СЕГА, како и за чување и документирање на финансиската документација од проектот и подготовка на финансиски извештај.

## Дисеминација и видливост

Проектниот тим ќе биде задолжен за промоција на Младинскиот центар и програмските резултати преку средствата за јавно информирање, веб страни и социјални мрежи. На веб страната на МЦО, СЕГА и каналите на социјалните мрежи тимот редовно ќе споделува информации за напредокот на активностите на МЦО. Веб страната, како и профилите на центарот на социјалните мрежи (facebook, Instagram, tweeter, youtube) ќе се користат како канали за комуникација со јавноста. Дополнително, на почетокот на календарска година ќе се подготви Комуникациска Стратегија на Младинскиот Центар, која ќе биде водилка за активностите кои се однесуваат на видливост и промоција на центарот.

# Работен пакет 2: Јакнење на капацитети на младинските работници

## Интерна Обука за јакнење на капацитетите на младинските работници

Во првиот квартал на спроведување на програмата на МЦО, СЕГА ќе организира интерна обука со цел зајакнување на вештините за работа со млади. Интерните обуки ќе бидат фокусирани кон успешно спроведување на Програмските Активности на МЦО, а ќе бидат спроведувани од претставници на персоналот на СЕГА.

## Сертифицирана обука за работници со млади

Поради промена на персоналот во Младинскиот Центар, потребно е новите вработени да се стекнат со сертификат за Работник со млади, согласно Законот за младинско учество и младински политики. Сертифицираната обука за младински работници ќе биде обезбедена од Коалиција СЕГА е верификувана институција за образование на возрасните за спроведување на обуки за Работници со млади. Коалиција СЕГА ќе кофинансира една третина од обуката, а две третини ќе се обезбедат со средства од Буџетот на Општина Охрид. Оваа обука ќе започне да се спроведува во вториот месец од оперативниот план за активности и истата ќе биде со времетраење од 4 месеци. Обуката за **Работници со млади**, е врз основа на стандардот на занимање одобрен од Министерство за труд и социјална политика во 2018 година.

# Работен пакет 3: Промоција на работата на МЦО

## Креирање на промотивен материјал

За тековните потреби за промоција на Младинскиот Центар Охрид, ќе се креира промотивен материјал во согласност со актуелните трендови, и во согласност со оперативниот план за реализација на програмските активности. Воедно ќе се брендираат ранци за лаптопи, за службени потреби но и за промоција на МЦО.

## Организирање на ИНФО ДЕНОВИ за промоција на Младински Центар Охрид

Согласно досегашната пракса, и во текот на 2025 година МЦО ќе продолжи да организира активности Инфо Денови, преку кои ќе се промовира работата на Младинскиот Центар, активностите, можностите за вклучување на локалните млади, како и услугите што ги нуди младинскиот центар за младите. Инфо деновите ќе бидат организирани на различни локации на кои фрекфенцијата на млади е најголема и на истите ќе се користат флаери и промотивни материјали со логото на МЦО и логото на Општина Охрид.

## Промоција на МЦО на социјалните мрежи

На креираните профили на центарот на социјалните мрежи (facebook, Instagram) кои се користат како канали за комуникација со јавноста, секојдневно ќе се врши промоција на Младинскиот Центар и промоција на услугите и програмите што ги нудиме. Со оваа промоција се планира да се опфатат месечно околу 3 000 млади (допаѓања на фејсбук страната, рекации на постови, прегледи, импресии итн.), а истата бројка се очекува секој месец да се зголемува. Со цел поголема видливост на социјалните мрежи предвидени се средства за спонзорирање на социјалните мрежи.

# Работен пакет 4: Програмски Активности на Младински Центар Охрид

## Програма: Младинско Учество

Во рамките на програмата за Младинско Учество во текот на 2025 година, Младинскиот Центар Охрид ќе спроведе кампања за поттикнување и унапредување на младинското учество. Кампањата ќе вклучи неколку компоненти:

[1] Е-младинско учество: поттикнување на учеството на младите преку дигитални алатки и платформа за дигитално младинско учество inciraj.mk (со која раководи Коалиција СЕГА)

[2] Работилници за младинско учество со млади на возраст од 15 – 29 години: Целта на овие работилници ќе биде младите да се запознаат со скалилата на учество и можностите како тие да се вклучат во процесите на донесување одлуки согласно постоечката законска регулатива. Посебен фокус во 2025 година ќе биде ставен на ученици во прва година средно образование.

[3] Младински кругови – на теми кои се од интерес на младите Охриѓани а кои се во доменот на функционирањето на локалната самоуправа

[4] Соработка со Локален Совет за Млади и Собрание за млади

## Програма: Младинско Информирање

Со цел навремено и точно информирање на локалните млади за сите можности кои им се нудат (волонтерство, образование, култура, повици за учество на младински размени, стипендии, локални јавни повици, огласи за вработување, огласи за практикантсво), младинските работници секојдневно ќе објавуваат информации на веб страната и на социјалните мрежи. МЦО ќе продоложи да биде центар за документација и информирање со прибирање на печатени и електронски публикации, прирачници, книги и важни документи од областа на младите. Исто така младинските работници ќе ги промовираат европските програми за интернационални мобилности и волонтерство, интеркултурни размени како и можностите за искористување на овие програми од страна на младите.

Во рамките на оваа програма во Младинскиот Центар Охрид ќе продолжи да работи Медиа Клубот. Преку овој клуб младите кои имаат интерес за новинарство, графички дизајн и фотографија ќе можат да известуваат за теми од интерес на младите. Нивните вести ќе се објавуваат во посебно мени на веб страната на МЦО. Дополнително, младите ќе изработат списание за млади кое ќе излезе во еден годишен број (годишно списание) во текот на 2025 година.

Младински подкасти - во 2025 година од страна на членовите на Медиа клубот ќе се снимаат подкасти-емисии на теми од интерес на младите, како и актуелни случувања на локално ниво. Подкастите ќе бидат објавени на каналот на Youtube на МЦО и на веб страната.

Во 2025 година, МЦО ќе реализира и работилници за медиумска писменост со млади со главен фокус за препознавање на лажни вести.

## Програма: Вработување и претприемништво

Програмата Вработување и претприемништво ќе вклучи серија на работилници за млади во насока на унапредување на нивниот личен развој и поттикнување на нивната вработливост. Работилниците ќе вклучат компоненти на кариерно насочување и кариерно советување во зависност од возраста на учесниците во програмата.

Дополнително, оваа програма предвидува објавување на сите можности за кариерен развој, образование и отворени работни места на веб страната на МЦО кои ќе се преземаат од повеќе проверени извори.

Младинскиот Центар Охрид ќе ја промовира и Гаранција за Млади (посебна мерка од Оперативниот План за вработување) помеѓу младите од Охрид, вклучително и активните мерки за вработување.

Во рамките на програмата се планираат следните активности:

[1] Саем за образование и кариера - организирање на Саем за образование и кариера, во соработка со средните училишта, факултетите и бизнис секторот во Општина Охрид.  
  
[2] Работилници за кариерно советување и вработливост за млади лица – редовно спроведување на работилници со млади од 15 – 29 години.   
  
[3] Мотивирачки трибини на МЦО   
  
[4] Посета на млади претприемачи / успешни бизниси во Охрид   
  
[5] Панел дискусии  
  
[6] Конференција за младинско претприемништво – ноември 2025

## Програма: Култура

Посебен фокус во работата на Младинскиот Центар Охрид ќе има и програмата Култура. Оваа програма ќе вклучува активности во насока на развивање на креативниот потенцијал на младите но и промоција на млади уметници и креативци. Програмата за Култура ќе ги вклучи следниве компоненти:

[1] Креативен Клуб: ќе продолжи да работи и оваа година со цел да се поттикне креативноста кај младите, каде на информален начин младите ќе се дружат, креираат и творат. Креативниот клуб ќе функционира во согласност со потребите на младите во период од 4 месеци во текот на 2025 година. Во рамките на креативниот клуб ќе се организира Летна креативна школа за млади и деца која ќе има цел да ја поттикне креативноста кај младите лица и деца од Охрид.

[2] Клуб за драма и филм: младите преку овој клуб ќе ги изучуваат основите на драматургијата и филмот.

[3] Промоција на млади уметници – МЦО ќе продолжи да дава поддршка и промоција на различни музички, културни и уметнички настани организирани од млади уметници и организации од Охрид

[4] Beach Film Фестивал

[5] Ликовна школа – оваа школа ќе се реализира со помош на ангажирање на ментор/ наставник каде преку серија на работилници младите ќе се запознаат со разни ликовни и уметнички техники.  
  
[6] Музичка школа – оваа школа ќе биде реализирана од локален ментор / наставник по музичко каде ќе се вклучат млади кои имаат желба поблиску да се запознаат со музиката и да имаат можност да свират на различни инструменти.   
  
[7] Проекции на филмови.

## Програма: Неформално Образование

Програмата за Неформално Образование ќе опфати различни теми кои се од интерес на младите: здравје, екологија, недискриминација, безбедност и сл. Во првиот квартал од 2025 година, МЦО ќе го обнови Волонтерскиот Клуб кој ќе обезбеди можност за нови млади да се вклучат во работата на Центарот преку промоција на активностите и програмите на Центарот, но и преку учество во различни иницијативи кои ќе произлезат од младите за младите. Заедно со персоналот на МЦО волонтерскиот клуб ќе организира работилници на теми од интерес на младите. Воедно Волонтерскиот Клуб ќе биде вклучен и во:

[1] Одбележување на позначајни денови

[2] Неформално образование на теми од интерес на младите (работилници и предавања за здравје и спорт, безбедност, дигитализација, безбедност во сообраќај, екологија, кампања за превенција од пороци, превенција од насилство и врсничко насилство и сл.)

[3] Младински иницијативи (како на пример Еко Акции, Панел дискусии, Форуми и сл.)

[4] Одбележување на Ден на Млади – Недела на млади: по повод 12 август, Светскиот Ден на младите, ќе се организираат серија на активности кои од една страна ќе ги презентираат сите програми на МЦО но и ќе се промовираат младите уметници, креативци и артисти преку пригоден хепенинг кој ќе се одржува цела недела (Недела на млади).

[5] Меѓународен Ден на Студенти – МЦО ќе организира настан во соработка со двата универзитети „Св. Апостол Павле“ и „Св. Климент Охридски“ и студентските парламенти на овие факултети, во насока на промоција на можностите за студентите, но и отворени дискусии за предизвиците и потребите на студентите.

[6] Саем за волонтерски можности – По повод меѓународниот ден на волонтерството, МЦО ќе организира саем преку кој младите ќе се запознаат со можностите и бенефитите од нивно активно вклучување во заедницата, волонтеризмот како начин на живот, и општествената одговорност

## Други услуги за млади, младински организации и организации за млади

За потребите од младинските организации, организациите за млади, младинските неформални групи и младите воопшто, МЦО ќе ги изнајмува бесплатно своите простории за реализација на нивни настани но и за поттикнување на нивниот развој. Воедно, МЦО ќе ги промовира сите активности на други организации кои реализираат активности во просториите на Центарот кои се во интерес на младите.

# Работен пакет 5: Соработка со локални актери

## Соработка со училишта

На почеток на новата учебна година 2025/2026 ќе бидат обновени и потпишани меморандуми за соработка со основни и средни училишта со цел вклучување на учениците и заедничка организација и имплементација на предвидените активности кои опфаќаат различни креативни и едукативни работилници, обуки, забавни настани, инфо денови и сл.

## Состаноци со локални младински организации

Во текот на целата година, (на секои два месеци) ќе се одржуваат тековни состаноци со останатите младински организации со кои веќе имаме воспоставено успешна соработка: Младински Совет Охрид, Црвен крст Охрид, Енхелеус Лихнид, Суп Клуб Охрид, Фото Клуб Охрид, Охрид Трчат и други. МЦО ќе продолжи да работи на воспоставување на соработка со други организации кои работат на територијата на општина Охрид. Средбите ќе имаат за цел запознавање, подобра организација и имплементација на предвидените заеднички активности како што се: формирање на локален волонтерски клуб; одбележување на значајни датуми како Интернационален ден на волонтеризмот; организација на хуманитарни акции, јавни настани и други активности.

## Состаноци со претставници на локалните власти

Во текот на годината редовно ќе се организираат средби со претставници на локалните власти со цел презентација на спроведените активности и резултатите од истите. На истите состаноци ќе се дискутира за забелешки, насоки и идеи за подобрување на соработката, потребите и проблемите на младите и зголемување на младинскиот активизам во Општина Охрид.

Тековни состаноци во зависност од потребите ќе се организираат со Советникот за Млади при ЛС Охрид и со претставници на Локалниот Младински Совет со цел консултации и помагање за поуспешно спроведување на некои од предвидените активности.

## Денови на младински центри

Во изминатите две години, МЦО беше иницијатор за средби за вмрежување со младинските центри од другите општини. Па така во последниот квартал од 2025 година, МЦО повторно ќе биде домаќин на младинските работници кои работат во младинските центри низ државата. Средбата ќе има за цел вмрежување на центрите, дефинирање и поставување на минимум стандарди за работа, како и пренесување на позитивните искуства и практики на Младински Центар Охрид на другите центри.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Предлог нацрт буџет за раководење со Младински центар Охрид за 2025 година, Коалиција на младински организации СЕГА** | | | | | | | | | | | | | |
|  |  | **Единица** | | | | **Тип** | | | **Количина** | **Месеци/** | **Побарано од општина Охрид** | **Учество на апликантот** | **ВКУПНО** |
|  | **Опис на трошокот** | **Тип** | | | | **Цена** | | | **# Единици** | **Единици** | **(MKД)** | **(МКД)** | **(MKД)** |
| **1. Персонал** | |  | | | |  | | |  |  | **1,506,120.00** | **1,728,168.00** | **3,234,288.00** |
| 1.1 | Програмски Раководител (СЕГА) | месец | | | | 66,895.00 | | | 1 | 12 | 0.00 | 802,740.00 | **802,740.00** |
| 1.2 | МЦО Координатор (СЕГА) | месец | | | | 57,119.00 | | | 1 | 12 | 0.00 | 685,428.00 | **685,428.00** |
| 1.3 | МЦО раководител | месец | | | | 44,970.00 | | | 1 | 12 | 539,640.00 | 0.00 | **539,640.00** |
| 1.4 | МЦО Младински работник | месец | | | | 40,270.00 | | | 1 | 12 | 483,240.00 | 0.00 | **483,240.00** |
| 1.5 | МЦО Младински работник | месец | | | | 40,270.00 | | | 1 | 12 | 483,240.00 | 0.00 | **483,240.00** |
| 1.6 | Финансиски асистент (СЕГА) | месец | | | | 20,000.00 | | | 1 | 12 | 0.00 | 240,000.00 | **240,000.00** |
| **2. Патни трошоци** | |  | | | |  | | |  |  | **37,920.00** | **72,000.00** | **109,920.00** |
| 2.1 | Патни трошоци за координативни состаноци за мониторинг и евалуација | месец | | | | 2,160.00 | | | 1 | 12 | 25,920.00 | 0.00 | 25,920.00 |
| 2.2 | Локални патни трошоци | месец | | | | 1,000.00 | | | 1 | 12 | 12,000.00 | 0.00 | 12,000.00 |
| 2.3 | Патни трошоци за учество на обуки и конференции | месец | | | | 2,000.00 | | | 3 | 12 | 0.00 | 72,000.00 | 72,000.00 |
| **3. Обуки** | |  | | | |  | | |  |  | **50,500.00** | **20,000.00** | **70,500.00** |
| 3.1 | Интерна обука (патни трошоци, сместување, работни материјали, храна) | единица | | | | 3,500.00 | | | 3 | 1 | 10,500.00 | 0.00 | 10,500.00 |
| 3.2 | Обука за младинска работа | единица | | | | 20,000.00 | | | 2 | 1 | 40,000.00 | 20,000.00 | 60,000.00 |
| **4. Други директни трошоци** | |  | | | |  | | |  |  | **12,000.00** | **0.00** | **12,000.00** |
| 4.1 | Банкарски задршки | месец | | | | 1,000.00 | | | 1 | 12 | 12,000.00 | 0.00 | 12,000.00 |
| **5. Индиректни трошоци** | |  | | | |  | | |  |  | **72,000.00** | **24,000.00** | **96,000.00** |
| 5.1 | Канцелариски материјали | месец | | | | 1,200.00 | | | 1 | 12 | 14,400.00 | 0.00 | 14,400.00 |
| 5.2 | Освежување за МЦО | месец | | | | 1,000.00 | | | 1 | 12 | 12,000.00 | 0.00 | 12,000.00 |
| 5.3 | Средства за одржување на канцеларија МЦО | месец | | | | 800.00 | | | 1 | 12 | 9,600.00 | 0.00 | 9,600.00 |
| 5.4. | Лице за чистење на простории на МЦО | месец | | | | 3,000.00 | | | 1 | 12 | 36,000.00 | 0.00 | 36,000.00 |
| 5.5 | Комуникациски трошоци | месец | | | | 2,000.00 | | | 1 | 12 | 0.00 | 24,000.00 | 24,000.00 |
| **6.Специфични трошоци поврзани со проектот** | |  | | | |  | | |  |  | **384,000.00** | **20,000.00** | **404,000.00** |
| 6.1 | Печатење на промотивни материјали | единица | | | | 110,000.00 | | | 1 | 1 | 110,000.00 | 0.00 | 110,000.00 |
| 6.2 | Печатени ранци за лаптоп | единица | | | | 1,700.00 | | | 10 | 1 | 17,000.00 | 20,000.00 | 37,000.00 |
| 6.3 | Освежување за програмски активности | настан | | | | 2,350.00 | | | 10 | 1 | 23,500.00 | 0.00 | 23,500.00 |
| 6.4 | Хонорар за ментори/наставници/ панелисти | месец | | | | 6,600.00 | | | 1 | 5 | 33,000.00 | 0.00 | 33,000.00 |
| 6.5 | Организирање на настан за Ден на млади | единица | | | | 30,000.00 | | | 1 | 1 | 30,000.00 | 0.00 | 30,000.00 |
| 6.6 | Меѓународен Ден на Студенти | единица | | | | 10,000.00 | | | 1 | 1 | 10,000.00 | 0.00 | 10,000.00 |
| 6.7 | Медиа клуб (печатење на весник) | единица | | | | 6,000.00 | | | 1 | 1 | 6,000.00 | 0.00 | 6,000.00 |
| 6.8 | Креативен клуб | месец | | | | 3,000.00 | | | 4 | 1 | 12,000.00 | 0.00 | 12,000.00 |
| 6.9 | Активности на волонтерски клуб | месец | | | | 1,000.00 | | | 12 | 1 | 12,000.00 | 0.00 | 12,000.00 |
| 6.10 | Спонзорирање на објави на социјални мрежи | месец | | | | 1,000.00 | | | 12 | 1 | 12,000.00 | 0.00 | 12,000.00 |
| 6.13 | Денови на младински центри | единица | | | | 7,900.00 | | | 15 | 1 | 118,500.00 | 0.00 | 118,500.00 |
| **7.Трошоци за опремување на МЦО** | |  | | | |  | | |  |  | **520,000.00** | **1.00** | **520,001.00** |
| 7.1 | Акустична изолација и опремување со музичка опрема | единица | | | | 331,000.00 | | | 1 | 1 | 331,000.00 | 0.00 | 331,000.00 |
| 7.2 | Кафемат | единица | | | | 25,000.00 | | | 1 | 1 | 25,000.00 | 0.00 | 25,000.00 |
| 7.3 | Конференциски столици | единица | | | | 2,200.00 | | | 20 | 1 | 44,000.00 | 0.00 | 44,000.00 |
| 7.4 | Инвертер клима 7 KW | единица | | | | 60,000.00 | | | 1 | 1 | 60,000.00 | 0.00 | 60,000.00 |
| 7.5 | Плахари и полици | единица | | | | 20,000.00 | | | 3 | 1 | 60,000.00 | 1.00 | 60,001.00 |
| **Вкупно директни трошоци** | |  | | | |  | | |  |  | **2,582,540.00** | **1,864,169.00** | **4,446,709.00** |
| Административни трошоци, 10% од програмските трошоци | |  | | |  | | |  |  |  | MKD 258,254.00 | MKD 0.00 | MKD 258,254.00 |
| **ВКУПНО** | | |  | | | |  | |  |  | **MKD 2,840,794.00** | **1,864,169,00** | **MKD 4,704,963.00** |
|  | | | |  |  | | |  |  |  |  |  |  |
|  | | | |  |  | | |  |  |  | **ОПШТИНА ОХРИД** | **КОАЛИЦИЈА СЕГА** | **ВКУПНО** |
| **ПРОЦЕНТУАЛЕН ПРИКАЗ НА БУЏЕТ** | | | | | | |  | |  |  | **60.38%** | **39.62%** | **100.00%** |

***2.ЛОКАЛЕН МЛАДИНСКИ СОВЕТ***

Со цел непречено функционирање на Локалниот младински совет и негово понатамошно активно делување, општината се обрзува да издвои средства потребни за реализација на годишната програма на Локалниот младински совет.

Локалниот младински службите јадостависвојатапрограма во која се предвидени два предлог проекти со кои се таргетира младото население на територија на Општина Охрид и чија цел е поголема вклученост на младинската популација во општествените процеси.

Програма на Локалниот младински совет на Општина Охрид за 2025 година:

1. ПРОЕКТ**–Низа на активности базирани на предлози од младите**

**1.1.**Со овој проект се опфатени конкретни теми и области кои суштински ја таргетираат младата популација на територија на Општина Охрид и имаат цел подобрување на младинскиот стандарт, задржување на младите во Охрид преку подобрување на економските можности, образование, раст и развој и подобрување на индивидуалните капацитети.

### 1.2. Целна група:

* Младите од 15-29 години, учениците од основните и средните училишта, студентите и останати заинтересирани лица како на пример претставници на локалната самоуправа, бизнис секторот, невладиниот сектор итн.
* Млади кои се соочуваат со стрес, анксиозност и предизвици поради недоволното стекнати вештини.

### 1.3. Цели на проектот:

1. **Подобрување на емоционалната интелигенција**: Развивање на вештини за препознавање, изразување и управување со емоциите преку креативни активности.
2. **Понудување решенија за задржување на младите во Охрид**.
3. **Стратегии за справување со стрес и анксиозност**: Преку уметнички техники и практики на медитација, визуализација и релаксација.
4. **Да се покренат иницијативи за создавање на работни места, образовни можности и културни активности кои ќе ги задржат младите во градот**.
5. **Развивање на самосвест и самопочит**: Поддршка на младите да ја развијат позитивната слика за себе преку креативни изрази.
6. **Да се истражат причините за младинската иселеност во Охрид и да се обезбедат предлози за нејзино намалување**.
7. **Поддршка за решавање конфликти и подобрување на комуникацијата**: Користење групни активности за практично учење на решавање на конфликти.
8. **Подготовка за иднината и личен развој**: Помош при поставување и визуелизација на лични цели и амбиции.
9. **Создавање на платформа за дијалог помеѓу младите, локалните власти и бизнис секторот**.
10. **Да се подигне свеста за можностите кои се понудени во Охрид за младите да останат и развиваат свои кариери**.

### 1.4. Опис на проектот и активностите:

Работилници за градење на меки вештини кај младите за личен и професионален успех, со неколку под теми:

- Решавање на конфликти која има за цел развивање на комуникациски вештини и способност за решавање на конфликти

- Развивање на самосвест и саморазвој со цел поддршка на младите за личен развој преку техники и методи за самосвесност и себеразвивање.

- Справување со стрес и анксиозност е вештина која младите ќе ја стекнат преку креативни активности, вежби и задачи, како на пример „Визуелизација за релаксација“ и „Справи се со стресот со употреба на овие 5 чекори“.

Панел дискусија на тема: „Како да се намали младинската иселеност?“. Со оваа активност се планира да се дискутира со младите и со различни чинители во општеството на тоа како да ги задржиме младите во Охрид.

**1.5 Очекувани резултати**

- Препораки за стратегии кои ќе се имплементираат за намалување на младинската иселеност.

- Подобрување на комуникациските, лидерските и индивидуалните вештини кај младите.

- Развивање на способност за управување со време, решавање конфликти и емоционална интелигенција.

- Подобрување на младите за подобра конкурентност на пазарот на труд.

- Зголемена свесност за важноста на меките вештини во професионалниот и личниот живот.

**Извор на финансирање:** Буџет на Општина Охрид

|  |  |
| --- | --- |
| **Трошоци за проектот:** | **Износ во денари** |
| Експерт од областа на меките вештини и професионален развој | 6,000.00ден |
| Храна и освежување | 12,000.00ден |
| Фото + Видео документација | 12,000.00ден |
| Психолошки консултант (психолог) | 6,000.00ден |
| Промотивен и канцелариски материјал | 14,000.00ден |
| Модератор за панел дискусијата | 3,000.00ден |
| Патни трошоци | 6,000.00ден |
| Техничка опрема | 6,000.00ден |
| **Вкупно:** | **65,000.00**ден |

2. ПРОЕКТ **- Опремување и разубавување на младинско катче**

1.1 **Простор за настава и развој** кој ќе им служи на младите и учениците **при ОЕМУЦ „Св. Наум Охридски“ – Охрид**, а ќе претставува специјална просторија за обука, работилници или мали настани иможе да прерасне во катализатор за нивниот личен развој и меѓусебна поврзаност.

# 1.2 Опис и цели на проектот

Преку разубавување и модернизирање на младинското катче при ЛМО од Охрид, ќе се поттикнуваат младите за уште поголема активност во реализирањето на своите активности базирани на волонтерска работа, личен развој и врмежување со останатите младинци од градот и од околината. Со ова поддршка за подобрување на условите за работа ќе се поттикнат младите за поголема вклученост во секцијата, ќе имаат свое катче за поминување на слободното време заедно со своите врсници, ќе ја користат просторијата за подготовка за претстојните тестови и писмени работи, ќе се социјализираат и релаксираат и се разбира ќе креираат во подобрени и современи услови.

**Напомена:** Безбедноста на младите и здравјето е на прво место, па затоа сметаме дека со осовременување на младинското катче ќе имаме поквалитетни услови за работа и престојот во катчето ќе биде вистинско задоволство и уживање.

# 1.2 Целна група

Младите од 15-29 години, учениците од ОЕМУЦ „Св. Наум Охридски“- Охрид, студенти, заинтересирани индивидуи во областа на младите, останати засегнати лица и останатите млади лица од тој дел на градот.

# 1.3Вклученост на младите

Самиот проект би започнал со вклучување на младите во активностите на проектот каде што тие преку нивно активно вклучување би придонесле за реализирање на предвидените активности, ќе ги одразат своите потреби и желби и ќе креираат простор според нивен поглед и замисла. Во смисла, ќе помогнат за расчистување на просторијата, ќе го пренесат постоечкиот мебел и ќе направат поинаков распоред, ќе го монтираат плакарот, ќе го поврзат принтерот на статичниот компјутер што го имаaт и сл. Ќе го “скројат“ просторот да биде пријатен, инспиративен и прилагоден на нивните потреби и интереси. Ќе створат мултифункционален дизајн што просторот ќе го направи флексибилен за да се користи за различни активности како учење, дружење, креативни работилници, музички или филмски вечери. Во кој ќе имаат софистицирана технологија, Wi-Fi пристап и електрични приклучоци за уреди за играње видео игри, аудио/видео опрема за презентации и забава.

# 1.4Очекувани резултати

* Подобри услови за работа на ЛМО;
* Модерен и младински изглед;
* Современо опремен и функционален;
* Уредено младинско катче каде што младинците ќе можат редовно да ги спроведуваат своите состаноци и активности, притоа ќе ги имаат неопходните технички работи за успешна реализација на предвидените активности (проектор, принтер во боја, хартија за печатење и флипчарт листови, приклучоци за уреди,простор за уметничко изразување: ѕид за цртање, материјали за изработка на рачни дела, зона со удобни софи, перничиња и lazybags за релаксација.) со цел поуспешна и поквалитетна реализација на работилниците кои се многубројни во текот на една учебна година;
* Поголема мотивираност на младинците за волонтерска работа во која ќе биде препознаен нивниот активизам и следствено на тоа, ќе бидат дополнително мотивирани за работа поради подобрените услови за работа;

# 1.5Преглед на активности

- Мобилизација на младите;

- Средби измеѓу ЛМС и ЛМО;

- Координативни состаноци;

- Уредување и опремување на просторот;

- Обезбедување храна и вода;

- Набавка на потрошен и канцелариски материјал;

- Различни активности (креативни работилници,

музички или филмски вечери, едукации, предавања).

- On-line и медиумска промоција за време на целиот проект;

- Завршен настан: „Претставување на младинската просторијата“.

# 1.6Буџет

**Извор на финансирање:** Буџет на Општина Охрид

|  |  |
| --- | --- |
| Трошоци за проектот: | Износ во денари |
| Принтер и потрошен материјал | 10,500.00ден |
| Бои и лакови | / |
| Храна и освежување | 15,000.00 ден |
| IT уред – ЛЦ Дпренослив проектор | 17,000.00 ден |
| Lazy bags | 10,500.00 ден |
| Канцелариски и промо. материјали | 16,000.00 ден |
| **Вкупно:** | **69.000** ден |

3. ПРОЕКТ **-“Здрав Охрид, младите возат велосипед “**

2.1 . Подигнување на свеста за употреба на велосипеди како алтернативен превоз.

# 2.2Целна група

Младите од 15-29 години, учениците од основните и средните училишта, студентите и останати заинтересирани лица.

**2.3 Партнери во иницијативата**

Општина Охрид, IPA Ohrid, образовни институции, НВО, спортски, еколошки и велосипедски клубови.

**2.4 Реализирање на иницијативата**

**22 септември -** „Ден без автомобили“ – (дефиле на велосипеди) или во тек на март – мај ако дозволуваат временските услови

**Опис на иницијативата**

Правење на велосипедска прошетка низ Општина Охрид, каде вклучени ќе бидат ученици од 9 до 17 години од основни и средни училишта при Општина Охрид, студентите, заинтересирани лица и останатите млади на возраст од 15-29 години.

Во рамки на проектот вклучени ќе бидат и членови на Интернационална Полициска Асоцијација – Охрид (ИПА Охрид), во знак на поддршка која произлегува од потпишаниот меморандум за соработка со ИПА Охрид потпишана на 18.03.2024.

Преку оваа велосипедска прошетка низ Охрид би сакале да придонесеме за едукацијата и подигнување на свеста за правилата при користење на сообраќајот со велосипед, како и да испратиме порака за активен начин на живот и важноста на животна средина.

**Цели на иницијативата**

**Безбедност на патиштата и сообраќајна култура** – Преку учеството на ИПА Охрид, може да се стави акцент на важноста на безбедноста во сообраќајот и правилното користење на велосипедите, како и на учењето на младите за сообраќајните правила.

**Подигнување на свеста за активен начин на живот** – Велосипедизмот е одличен начин да се промовира физичката активност кај младите, особено во време кога дигиталната технологија ја зафаќа сета нивна внимателност.

**Екологија и заштита на животната средина** – Ќе се нагласи дека велосипедите се еколошки превозни средства, кои помагаат да се намали загадувањето на воздухот и сообраќајната гужва.

**Специфични цели:**

* Зголемување на употребата на велосипеди во секојдневниот живот.
* Намалување на загадувањето од моторните возила.
* Поттикнување на здрав животен стил преку физичка активност.
* Подобрување на инфрастуктурата за велосипедисти.

#### **Очекувани резултати:**

* Зголемена свесност за придобивките од возење велосипед кај најмалку 30% од целната група.
* Зголемен број велосипедисти за 10% во текот на 6 месеци.
* Предлог-план за подобрување на велосипедската инфраструктура во локалните заедници.

**Преглед на активности:**

* Организирање на „Ден без автомобили“.
* Инфраструктурна иницијатица со локалните власти за подобрување на велосипедската инфраструктура (велосипедски патеки, паркинзи за велосипеди, поставување на знаци и мапи за велосипедски патеки).
* On-line и медиумска промоција за време на целата иницијатива како: Образовна кампања за придобивките од возењето велосипед (еколошки, економски и здравствени аспекти).
* Координативни состаноци;
* Средби со здруженија, образовни институции, професори, клубови.

#### **Заклучок**

Иницијативата**“Здрав Охрид, младите возат велосипед“** ќе придонесе кон подобрување на квалитетот на животот преку намалување на загадувањето, промоција на здрави навики и поттикнување на одржливи транспортни решенија. Успешното спроведување ќе има долгорочни позитивни ефекти врз младите и заедницата.

# 2.5Буџет

**Извор на финансирање:** Буџет на Општина Охрид

|  |  |
| --- | --- |
| Трошоци за проектот: | Износ во денари |
| Печатење и промотивен материјал | 20,00.00 ден |
| Фото + видео документација | 12,000.00 ден |
| Храна и освежителни пијалоци | 20,000.00 ден |
| Техничка опрема | 12,000,00 ден |
| Патни трошоци | 2,000.00 ден |
| **Вкупно:** | **66,000.00**ден |

|  |  |
| --- | --- |
| **Извор на финансирање** | **Износ во денари** |
| Буџет на Општина Охрид | 200,000.00 ден |
| **Вкупно** | 200,000.00 ден |

|  |  |
| --- | --- |
| **Вкупен износ на програмата во денари** | 200,000.00 ден |
| **Буџет на Општина Охрид во денари** | 200,000.00 ден |

# ОБРАЗЛОЖЕНИЕ

Програмата за работа на Советот на млади на Општина Охрид е изработена од членовите на Советот на млади на Општина Охрид во координација со претставници на општинската администрација. Целта на програмата е да делува во насока на реализирање на приоритетните цели за кои е основан Советот на млади на Општина Охрид. Програмата предвидува реализација на активности со кои се таргетира младинската популација на Општина Охрид како што е претходно наведено. Согласно политиката на Општина Охрид за транспаретност и отчетност пред граѓаните, пред конечното донесување на самата програма ќе биде претставена нацрт верзија на која преку јавна расправа младите ќе имаат можност нивните идеи да ги претстават пред Советот на млади и да ги интегрираат во самата програма.

**ПЕРИОД НА РЕАЛИЗАЦИЈА НА ПРОГРАМАТА:**

јануари – декември 2025 година

**ПОДДРШКА НА НЕВЛАДИНИ ОРГАНИЗАЦИИ**

***1. поддршка на проекти кои се доследни на развојните цели а преку јавен повик општината ги определила како приоритетни за 2025 година***

Општина Охрид во изминатите три години (2021-2024 година) активно учествуваше во проектот на програмата за развој на Обединетите Нации (УНДП) ReLOaD2 откако беше потпишан меморандумот за разбирање помеѓу двете инволвирани страни. Проектот Регионална програма за локална демократија во Западен Балкан, ReLOaD2 беше финансиран од Европската унија и го спроведуваше програмата за развој на Обединетите нации (УНДП) во шест земји од Западен Балкан. Проектот траеше до декември 2024 година и истиот имаше за цел јакнење на партиципативната демократија и процесите за интеграција на земјите од Западен Балкан во Европската Унија преку јакнење на граѓанското општество и младите за нивно активно учество во процесот на донесување одлуки. Со проектот се потикнуваа локалните власти да го користат јавното финансирање за граѓанските организации на транспарентен и развојно ориентиран начин, препознаваќи ги локалните потреби.

Согласно потпишаниот меморандум, Општина Охрид се обврза до крајот на декември 2024 година да издвои средства од општинскиот буџет во висина од 25% од вкупниот одобрен буџет на проектот.

**Според Меморандумот за разбирање меѓу Програмата за развој на Обединетите Нации и општина Охрид со број 09-9395/1 од 13.09. 2021 година, општина Охрид се обврза од 2025 година целосно да ги финансира проектите кои одговараат на развојните цели кои преку јавна дебата општината ќе ги утврди како приоритетни за 2025 година.**

Во текот на 2025 година општина Охрид ќе објави јавен повик до граѓанските организации за поднесување предлог проекти кои се доследни на развојните цели кои преку јавен повик општината ќе ги определи како приоритетни за 2025.

**Извор на финансирање: Буџет на општина Охрид**

|  |  |
| --- | --- |
| ***Ставка*** | ***Износ во денари*** |
| Средства наменети за финансирање на проекти од јавен интерес за општина Охрид | ***2.500,000.00 МКД*** |

**Вкупен буџет за предлог нацрт годишна програма за Млади и НВО** **за 2025 година**

За успешна реализација на проктот „ReLOaD 2“ Општина Охрид, се

обврзува да обезбеди средства од буџетот на општината во висина од минимум

25 % од вкупниот одобрен буџет на проектот. Средствата ќе се обезбедат во

рамки на прогрмата за млади и невладини организации на општин

|  |  |
| --- | --- |
| ***Вкупен износ на програма во денари*** | ***5,540,794,00*** |
| ***Буџет на општина Охрид во денари*** | ***5,540,794,00*** |

**Напомена:** Со оглед на фактот што според единствената класигикација на буџетските програми не постои посебна програма за Млади и НВО, средствата планирани во оваа програма се буџетирани и контирани во буџетската програма Е0- Општинска администрација.